钦定古今图书集成/明伦汇编/氏族典/第535卷 > 《廖用贤尚友录》 > 霍恩
## 钦定古今图书集成/明伦汇编/氏族典/第535卷 > 《廖用贤尚友录》 > 霍恩

按《保定府志》：“恩，字天锡，易州人，弘治时进士。任河南
上蔡令。时奸阉刘瑾擅权，大盗群起，恩知兵，为战守
具甚严。贼攻数日，恩力竭不支，城遂破。贼执恩，恩骂
不绝口，遂遇害。头断无血，惟白气一缕，若龙腾而去。
数日后，面色不枯，目犹瞋，盖志坚而神不散也。事闻，
赠光禄少卿，谥忠烈。”